**Nr. 33624/25.08.2025**

**REFERAT DE APROBARE**

**la Proiectul de hotărâre pentru modificarea Hotărârii Consiliului Județean Cluj nr.27/2025 privind desemnarea reprezentanților Consiliului Județean Cluj în consiliile de administrație ale unor spitale publice**

|  |
| --- |
| **Secțiunea 1** - **Motivul adoptării actului administrativ:** |
| 1. **Descrierea situației actuale:** |
| * 1. **Cerințe care reclamă necesitatea actului administrativ:** |
| În conformitate cu dispozițiile art. 187 din Legea nr. 95/2006 privind reforma în domeniul sănătății, republicată, cu completările și modificările ulterioare, în cadrul spitalului public funcționează un consiliu de administrație format din 5-8 membri, care are rolul de a dezbate principalele probleme de strategie, de organizare și funcționare a spitalului.  Atribuțiile principale ale consiliului de administrație sunt următoarele:   1. avizează bugetul de venituri și cheltuieli al spitalului, precum și situațiile financiare trimestriale și anuale; 2. organizează concurs pentru ocuparea funcției de manager în baza regulamentului aprobat prin ordin al ministrului sănătății, al ministrului de resort sau, după caz, prin act administrativ al primarului unității administrativ-teritoriale, al primarului general al municipiului București sau al președintelui consiliului județean, după caz; 3. aprobă măsurile pentru dezvoltarea activității spitalului în concordanță cu nevoile de servicii medicale ale populației și documentele strategice aprobate de Ministerul Sănătății; 4. avizează programul anual al achizițiilor publice întocmit în condițiile legii și orice achiziție directă care depășește suma de 50.000 lei; 5. analizează modul de îndeplinire a obligațiilor de către membrii comitetului director și activitatea managerului și dispune măsuri pentru îmbunătățirea activității; 6. propune revocarea din funcție a managerului și a celorlalți membri ai comitetului director în cazul în care constată existența situațiilor prevăzute la art. 178 alin. 1 și la art. 184 alin.1 din Legea 95/2006 privind reforma în domeniul sănătății, republicată, cu modificările și completările ulterioare; 7. poate propune realizarea unui audit extern asupra oricărei activități desfășurate în spital, stabilind tematica și obiectul auditului. Spitalul contractează serviciile auditorului extern în conformitate cu prevederile Legii nr. 98/2016 privind achizițiile publice, cu modificările și completările ulterioare; 8. aprobă propriul regulament de organizare și funcționare, în condițiile legii.   Consiliul de administrație se întrunește lunar sau ori de către ori este nevoie, la solicitarea majorității membrilor săi, a președintelui sau a managerului, și ia decizii cu majoritatea simplă a membrilor prezenți.  Membrii consiliului de administrație al spitalului public pot beneficia de o indemnizație lunară de maximum 1% din salariul managerului. |
| **1.2.Cerințe care reclamă oportunitatea actului administrativ:** |
| Prin Hotărârea Consiliului Județean Cluj nr.27/2025 privind desemnarea reprezentanților Consiliului Județean Cluj în consiliile de administrație ale unor spitale publice, a fost desemnată în calitate de reprezentant al Consiliului Județean Cluj la Spitalul de Boli Psihice Cronice Borșa ca membru titular, doamna Neamțu Daniela-Carmen.  Prin adresa înregistrată la Consiliul Județean Cluj sub nr. 32738/2025 persoana menționată anterior a înaintat notificare privind renunțarea la calitatea de membru în consiliul de administrație al spitalului în care a fost desemnată.  În vederea asigurării funcționării consiliului de administrație al Spitalului de Boli Psihice Cronice Borșa pe funcția rămasă vacantă trebuie desemnat un nou membru titular.  Pentru spitalele publice din rețeaua Consiliului Județean Cluj pot fi numiți membri ai consiliului de administrație persoane care fac dovada îndeplinirii cumulative, sub sancțiunea nulității actului de numire, a următoarelor condiții:   1. să fie absolvent de studii universitare de licență absolvite cu diplomă de licență sau echivalentă, în domeniul medicină, medicină dentară, farmacie, științe juridice, științe economice sau științe inginerești; 2. să aibă cel puțin 5 ani vechime în specialitatea studiilor.   Reprezentantul desemnat răspunde, în condițiile legii, pentru toate prejudiciile cauzate spitalului ca urmare a încălcării obligațiilor referitoare la incompatibilități și conflict de interese.  Nerespectarea obligației de înlăturare a motivelor de incompatibilitate sau de conflict de interese apărute ca urmare a numirii în consiliul de administrație are ca efect încetarea de drept a actului administrativ de numire în funcție a respectivului membru al consiliului de administrație.  Membrii consiliului de administrație, au obligația de a depune la spitalul în cauză o declarație de interese, precum și o declarație de avere potrivit prevederilor Legii nr. 176/2010, cu modificările ulterioare, în termen de 30 zile de la numirea în funcție.  Declarațiile se actualizează ori de câte ori intervin modificări în situația persoanelor în cauză. Actualizarea se face în termen de 30 de zile de la data apariției modificării, precum și a încetării funcțiilor sau activităților. |
| 1. **Schimbări preconizate:** |
| Prin desemnarea reprezentantului Consiliului Județean Cluj se asigură cadrul legal pentru funcționarea consiliului de administrație ale acestui spital public. |
| **Secțiunea a 2-a - Impactul socio-economic:** |
| Nu este cazul |
| **Secțiunea a 3-a - Impactul financiar asupra bugetului județului pe termen scurt (an curent)/lung:** |
| Nu este cazul |
| **Secțiunea a 4-a - Activități de informare publică și consultare privind elaborarea și implementarea actului administrativ:** |
| Nu este cazul |
| **Secțiunea a 5-a - Efectele actului administrativ asupra actelor administrative în vigoare și măsuri de implementare:** |
| Actul administrativ produce efecte asupra nr. 27/2025 privind desemnarea reprezentanților Consiliului Județean Cluj în consiliile de administrație ale unor spitale publice, în sensul modificării acesteia.  Măsurile de implementare constă în încheierea contractului de mandat pentru perioada rămasă și monitorizarea îndeplinirii contractului de mandat. |
| **Secțiunea a 6-a - Anexe la referatul de aprobare:** |
| * Adresa înregistrată sub nr.32738/2025; * CV-ul persoanei propuse |

**INIȚIATOR,**

**PREȘEDINTE**

**Alin Tișe**

**PROIECT DE HOTĂRÂRE**

**pentru modificarea Hotărârii Consiliului Județean Cluj nr.27/2025**

**privind desemnarea reprezentanților Consiliului Județean Cluj în**

**consiliile de administrație ale unor spitale publice**

Consiliul Județean Cluj întrunit în ședință ordinară;

Având în vedere Proiectul de hotărâre înregistrat cu nr. ...... din ...... privind desemnarea reprezentanților Județului Cluj în consiliile de administrație ale unor spitale publice propus de președintele Consiliului Județean Cluj, domnul Alin Tișe, care este însoțit de Referatul de aprobare cu nr. 33624/2025; Raportul de specialitate întocmit de compartimentului de resort din cadrul aparatului de specialitate al Consiliului Județean Cluj cu nr. 33626/2025 și Avizul cu nr......... din .......... adoptat de Comisia de specialitate nr. ..……, în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Ținând cont de:

* adresa nr. 32738/2025, privind renunțarea doamnei Neamțu Daniela-Carmen la calitatea de membru titular în consiliul de administrație al Spitalului de Boli Psihice Cronice Borșa;

Luând în considerare prevederile:

* art. 2, ale art. 58 alin. (1) și (3), ale art. 59 și ale art. 61 - 62 din Legea privind normele de tehnică legislativă pentru elaborarea actelor normative nr. 24/2000, republicată, cu modificările și completările ulterioare;
* art. 123 – 140, ale art. 142 - 156, ale art. 215 - 216 și ale art. 218 din Regulamentul de organizare și funcționare a Consiliului Județean Cluj, aprobat prin Hotărârea Consiliului Județean Cluj nr. 170/2020, republicată;

În conformitate cu prevederile:

* art. 173 alin. (1) lit. d) și alin. 5) lit. c) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* art. 187 alin. (2) lit. b), alin. (4^1) - (4^3), alin. (5), alin. (8) și alin. (10) - (13) din Legea privind reforma în domeniul sănătății nr. 95 /2006, republicată, cu modificările și completările ulterioare;

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**hotărăște:**

**Art. I.** Se constată încetarea începând cu data de 01.09.2025, a calității doamnei Neamțu Daniela-Carmen de membru titular în Consiliul de administrație al Spitalului de Boli Psihice Cronice Borșa prin renunțare la mandat.

**Art. II.** Hotărârea Consiliului Județean Cluj nr. 27/2025 privind desemnarea reprezentanților Consiliului Județean Cluj în consiliile de administrație ale unor spitale publice, se modifică după cum urmează:

1. La articolul 6 alineatul (5), litera e) se modifică și va avea următorul cuprins:

“a) doamna Leuce Viorica - membru titular;”

**Art. III.** Persoana desemnată la art. II încheie cu Consiliul Județean Cluj un contract de mandat, conform art. (8) alin.1 din Hotărârea Consiliului Județean nr. 27/2025, pentru o durată ce coincide cu durata rămasă din mandatul doamnei Neamțu Daniela-Carmen

**Art. IV.** Cu punerea în aplicare a prevederilor prezentei hotărâri se încredințează Președintele Consiliului Județean Cluj, prin Direcția Juridică.

**Art. V.** Prezenta hotărâre se comunică Direcției Juridice, Spitalului de Boli Psihice Cronice Borșa, doamnei Neamțu Daniela-Carmen, persoanei desemnate la art. II, precum și Prefectului Județului Cluj, și se aduce la cunoștință publică prin afișare la sediul Consiliului Județean Cluj și pe pagina de internet [www.cjcluj.ro](http://www.cjcluj.ro/)

**Contrasemnează:**

**PREȘEDINTE,**  **SECRETAR GENERAL AL JUDEȚULUI,**

Alin Tișe Simona Gaci

**Nr. …. din …./…...../2025**

*Prezenta hotărâre a fost adoptată cu ... voturi “pentru” … voturi “împotrivă”, …. ”abțineri” și …. membri ai Consiliului județean nu au votat, fiind astfel respectate prevederile legale privind majoritatea de voturi necesară.*

**INIȚIATOR,**

**PREȘEDINTE,**

Alin Tișe

**Nr. 33626/25.08.2025**

**RAPORT DE SPECIALITATE**

|  |  |  |  |
| --- | --- | --- | --- |
| **Titlul proiectului de hotărâre** | modificarea Hotărârii Consiliului Județean Cluj nr. 27/2025 privind desemnarea reprezentanților Consiliului Județean Cluj în consiliile de administrație ale unor spitale publice | | |
| **Compartiment de resort:** | Direcția Juridică - Serviciul Administrare Patrimoniu | | |
| **Secțiunea 1 - Documentare și analiză:** | | | |
| Pentru acest proiect de hotărâre este incident Titlul VII – Spitalele - din Legea nr.95/2006 privind reforma în domeniul sănătății, republicată, cu modificările și completările ulterioare.  În conformitate cu prevederile articolului 187 alin. (1) din Legea nr. 95/2006 privind reforma în domeniul sănătății, republicată, cu modificările și completările ulterioare, “*în cadrul spitalului public funcționează un consiliu de administrație format din 5-8 membri, care are rolul de a dezbate principalele probleme de strategie, de organizare și funcționare a spitalului*”.  Reprezentanții Consiliului Județean Cluj au fost desemnați prin Hotărârea Consiliului Județean nr.27/2025 pentru spitalele publice din rețeaua instituției. | | | |
| **Secțiunea a 2-a - Fundamentare tehnică, respectiv cerințele de natură tehnică, economică, juridică, posibilități de realizare în condiții de utilitate, legalitate, regularitate, eficiență, eficacitate și economicitate:** | | | |
| Membrii consiliului de administrație pentru spitalele publice **din rețeaua autorităților administrației publice locale** sunt, conform art .187 alin. (2) din Legea nr. 95/2006 privind reforma în domeniul sănătății, republicată, cu modificările și completările ulterioare:   1. 2 reprezentanți ai Ministerului Sănătății sau ai direcțiilor de sănătate publică județene sau a municipiului București, iar în cazul spitalelor clinice un reprezentant al Ministerului Sănătății sau al direcțiilor de sănătate publică județene sau a municipiului București; 2. 3 reprezentanți numiți de consiliul județean ori consiliul local, după caz, respectiv de Consiliul General al Municipiului București, dintre care unul să fie economist; 3. un reprezentant numit de primar sau de președintele consiliului județean, după caz; 4. un reprezentant al universității sau facultății de medicină, pentru spitalele clinice; 5. un reprezentant al structurii teritoriale a Colegiului Medicilor din România. 6. un reprezentant al structurii teritoriale a Ordinului Asistenților Medicali Generaliști, Moașelor și Asistenților Medicali din România, cu statut de invitat.   Consiliul Județean Cluj este obligat să își numească și membrii supleanți în consiliul de administrație al spitalului public.  Renunțarea la mandat este o modalitate de încetare a contractului de mandat conform art. 2030 din Legea nr. 287/2009 - Codul civil, republicată, cu modificările și completările ulterioare, prevăzută și în art. 11 din contractul de mandat, al cărui model cadru a fost aprobat prin Hotărârea nr. 27/2025.  Prin art. I din proiectul de hotărâre, mandantul ia act de renunțarea la mandat a mandatarilor, ca urmare a notificării trimise de mandatari.  În exercitarea atribuțiilor ce-i, revin consiliul județean asigură, potrivit competențelor sale cadrul necesar pentru furnizarea serviciilor publice de interes județean, în condițiile legii.  Nu pot fi numiți membri în consiliul de administrație al spitalelor publice persoanele condamnate definitiv, până la intervenirea unei situații care înlătură consecințele condamnării.  Legea 95/2006, în art. 187 coroborat cu art. 178, reglementează și regimul incompatibilităților și al conflictelor de interese pentru membrii consiliului de administrație al spitalului public, astfel:  (1) **Constituie incompatibilitate** exercitarea funcției de membru în organele de conducere, administrare și control ale unui partid politic, atât la nivel național, cât și la nivel local.  (2) **Constituie conflict de interese**:   1. deținerea de părți sociale, acțiuni sau interese la societăți reglementate de Legea nr. 31/1990, republicată, cu modificările și completările ulterioare, ori organizații nonguvernamentale care stabilesc relații cu caracter patrimonial cu spitalul la care persoana în cauză exercită funcția de membru în consiliu de administrație; dispoziția se aplică și în cazurile în care astfel de părți sociale, acțiuni sau interese sunt deținute de către soțul/soția, rudele ori afinii până la gradul al IV-lea inclusiv ai persoanei în cauză; 2. deținerea de către soțul/soția, rudele reprezentantului desemnat în consiliul de administrație, ori afinii până la gradul al IV-lea inclusiv ai acestuia a funcției de membru în comitetul director, șef de secție, laborator sau serviciu medical sau a unei alte funcții de conducere, inclusiv de natură administrativă, în cadrul spitalului la care persoana în cauză exercită funcția; 3. alte situații decât cele prevăzute la lit. a) și b) în care reprezentantul desemnat sau soțul/soția, rudele ori afinii acestuia până la gradul al IV-lea inclusiv au un interes de natură patrimonială care ar putea influența îndeplinirea cu obiectivitate a funcției.   Atribuțiile consiliului de administrație sunt stabilite de art. 187 alin. (10) și sunt următoarele:   1. avizează bugetul de venituri și cheltuieli al spitalului, precum și situațiile financiare trimestriale și anuale; 2. organizează concurs pentru ocuparea funcției de manager în baza regulamentului aprobat prin ordin al ministrului sănătății, al ministrului de resort sau, după caz, prin act administrativ al primarului unității administrativ-teritoriale, al primarului general al municipiului București sau al președintelui consiliului județean, după caz; 3. aprobă măsurile pentru dezvoltarea activității spitalului în concordanță cu nevoile de servicii medicale ale populației și documentele strategice aprobate de Ministerul Sănătății; 4. avizează programul anual al achizițiilor publice întocmit în condițiile legii și orice achiziție directă care depășește suma de 50.000 lei; 5. analizează modul de îndeplinire a obligațiilor de către membrii comitetului director și activitatea managerului și dispune măsuri pentru îmbunătățirea activității; 6. propune revocarea din funcție a managerului și a celorlalți membri ai comitetului director în cazul în care constată existența situațiilor prevăzute la art. 178 alin. (1) și la art. 184 alin. (1) din Legea 95/2006; 7. poate propune realizarea unui audit extern asupra oricărei activități desfășurate în spital, stabilind tematica și obiectul auditului. Spitalul contractează serviciile auditorului extern în conformitate cu prevederile Legii nr. 98/2016 privind achizițiile publice, cu modificările și completările ulterioare; 8. aprobă propriul regulament de organizare și funcționare, în condițiile legii.   Mandatul reprezentantului Consiliului Județean Cluj numit în consiliul de administrațieca urmare a încetării, sub orice formă, a mandatului reprezentantului inițial coincide cu durata rămasă din mandatul reprezentantului care a fost înlocuit.  Reprezentantul desemnat răspunde, în condițiile legii, pentru toate prejudiciile cauzate spitalului ca urmare a încălcării obligațiilor referitoare la incompatibilități și conflict de interese  Doamna Leuce Viorica, reprezentantul nominalizat, îndeplinește condițiile cerute de Legea nr. 95/2006 pentru a-și putea exercita mandatul încredințat.  Menționăm faptul că doamna Leuce Viorica este reprezentant supleant din partea Consiliului Județean Cluj și în Consiliul de administrație al Spitalului Clinic de Boli Infecțioase Cluj-Napoca. | | | |
| **Secțiunea a 3-a - Efecte preconizate ale aplicării actului administrativ** (impactul financiar asupra bugetului județului pe termen scurt (pe anul curent)/lung, impactul asupra mediului concurențial și domeniului ajutoarelor de stat, impactul asupra sarcinilor administrative, impactul asupra mediului)**:** | | | |
| Prezentul proiect de hotărâre nu are impact financiar asupra bugetului județului. | | | |
| **Secțiunea a 4-a - Concluzii/propuneri:** | | | |
| În urma analizării proiectului de hotărâre și a documentării efectuate, certificăm faptul că proiectul de hotărâre **îndeplinește** cerințele tehnice specificate la Secțiunea a 2-a” | | | |
|  | ***Prenume și nume*** | ***Data*** | ***Semnătura*** |
| Avizat: director executiv | Ștefan Iliescu |  |  |
| Elaborat: consilier | Neamțu Daniela-Carmen |  |  |

|  |  |  |  |
| --- | --- | --- | --- |
| **CIRCUIT PROIECT DE HOTĂRÂRE** | | | |
| **1. Transmitere proiect în vederea analizării și întocmirii raportului/rapoartelor de specialitate ale compartimentelor de resort nominalizate** | | | |
| Compartimentele de resort nominalizate  (Direcția/serviciul) | Datele de întocmire și depunere a rapoartelor de specialitate | Semnătura persoanelor competente pentru nominalizare/  stabilire date de întocmire | Raport întocmit/  Refuz întocmire raport/  semnătură |
| DJ-SGP | 27.08.2025 |  | Raport întocmit |
|  |  |  |  |
|  | | | |
| **2. Transmitere proiect pentru acordarea avizului de legalitate de către consilierul juridic din cadrul Direcției Juridice** | | | |
| Numele și prenumele consilierului juridic | Semnătura persoanei competente pentru nominalizare | | Aviz acordat/  Refuz aviz/  semnătură |
| Oltean Cristina |  | | avizat |
|  | | | |
| **3. Transmitere proiect în vederea avizării pentru legalitate de către secretarul general al județului** | | | |
| Numele și prenumele secretarului general al județului | Caracterul normativ sau individual al proiectului | | Avizul acordat/  Refuz aviz/  semnătură |
| Simona Gaci | individual | | avizat |
|  | | | |
| **4. Transmitere proiect pentru adoptarea avizului/avizelor comisiei/comisiilor de specialitate nominalizate** | | | |
| Comisia de specialitate nominalizată | Data de întocmire și depunere a avizului | Semnătura persoanelor competente pentru nominalizare/  stabilire date de întocmire | Avizul adoptat/  Aviz implicit favorabil |
| 5 |  |  |  |